ג'ון ויטפילד

דיים ג'ון רוזמרי ויטפילד, DBE (באנגלית: June Rosemary Whitfield; 11 בנובמבר 1925 – 28 בדצמבר 2018) הייתה שחקנית אנגלייה, המוכרת בבריטניה מאז שנות ה-50 של המאה ה-20 מהופעותיה ברדיו ובסדרות קומיות בטלוויזיה.

הפריצה הגדולה של ויטפילד הייתה ב-1953, כששיחקה בתפקיד הראשי בקומדיה הרדיופונית "Take It From Here". בהמשך התחילה להופיע בטלוויזיה בין השאר עם הקומיקאי טוני הנקוק . ב-1966 שיחקה ויטפילד בתפקיד הראשי בסיטקום "Beggar My Neighbour" במשך שלוש עונות. היא גם הייתה בצוות השחקנים של סדרת סרטי "Carry On".

ב-1968 החלה שותפות רבת שנים של הופעות בטלוויזיה בין ויטפילד לשחקן טרי סקוט . השיא היה בהופעתם כזוג נשוי בסיטקום "Happy Ever After" (בשנים 1974–1978) ובסיטקום "טרי וג'ון" (1979–1987). החל מ-1992 הופיעה ויטפילד בתפקיד אמה של אדינה מונסון בסדרה הקומית של ג'ניפר סונדרס "פשוט נהדרת". עוד גילמה דמות קבועה בסיטקום "בערוב ימי היין" ודמות בסדרה "הדשא ירוק יותר".

ביוגרפיה
ג'ון רוזמרי ויטפילד נולדה בסטריטהאם שבלונדון בשנת 1925. אביה היה מנהל חברה בשם "Dictograph Telephones" שהקים אביו ביורקשייר. שני הוריה היו שחקנים חובבים. הופעת הבכורה שלה על הבמה הייתה בגיל שלוש, כשאמה רשמה אותה לסטודיו למחול רובינסון. ויטפילד למדה בבית הספר התיכון סטריטהאם היל. במלחמת העולם השנייה היא פונתה לבוגנור רג'יס , שם למדה בבית הספר סנט מייקל, ולפנזנס שבקורנוול. אחרי כן עברה עם הוריה להאדרספילד, שם למדה קצרנות וכתבנות. היא המשיכה לפתח את כישורי המזכירות בקולג' פיטמן שבבריקסטון היל. ב-1944 סיימה ויטפילד את הלימודים באקדמיה המלכותית לאמנות הדרמה (RADA).

תחילת הקריירה
ויטפילד התחילה את הקריירה שלה בשנות הארבעים של המאה העשרים ברדיו יחד עם השחקן והשדרן וילפרד פיקלס , וכן הופיעה על במות התיאטרון בווסט אנד. ב-1951 הופיעה לראשונה בטלוויזיה בתוכנית "The Passing Show". עוד באותה שנה הצטרפה להפקה הלונדונית של המחזמר "דרום פסיפיק".

הפריצה הגדולה שלה הייתה ב-1953 כשהחליפה את ג'וי ניקולס  בקומדיה הרדיופונית המצליחה "Take It From Here". לצדה כיכבו ג'ימי אדוארדס  ודיק בנטלי . בחלק מהתוכנית שנקרא "The Glums" היא גילמה את את', ארוסתו של רון גלום הטיפש (בגילומו של בנטלי). במהלך 15 השנים הבאות הופיעה ויטפילד בתפקידים קטנים בטלוויזיה בהם בסדרה "Dixon of Dock Green", ב-"Arthur's Treasured Volumes", ב-"The Arthur Askey Show", בקומדיה "Faces of Jim", בסדרה "המופע של בני היל", בסיטקום "סטפטו ובנו" ובסדרת הטלוויזיה של פרנקי האוורד. ב-1961 גילמה את דמות האחות בפרק "The Blood Donor" בסדרה "הנקוק".

ב-1959 הופיעה ויטפילד בסרט "Carry On Nurse" הראשונה מסדרת הופעות בסרטי "Carry On".

הצלחה בטלוויזיה
ב-1966 החלה ויטפילד לככב בסיטקום "Beggar My Neighbour" בדמות רוז גארווי. הסדרה הסתיימה ב-1968, ובשנה שאחרי כן הופיעה ויטפילד בתוכנית  במשך שש שנים עד 1974. זו הייתה תחילת השותפות הטלוויזיונית שלה עם טרי סקוט שנמשכה עד 1987. במקביל להופעתה בסדרה שיחקה ויטפילד ב-"The Best Things In Life", בסדרה הקומית "The Goodies", ב"המופע של דיק אמרי", בסיטקום "Bless This House" ובסדרת הדרמה "משפחת פאליסר". ב-1972 השתתפה בסרט "Bless This House" עם טרי סקוט בתפקיד בעלה, ובסרט "Carry On Abroad". ב-1973 שיחקה בסרט נוסף בסדרה "Carry On Girls".

ב-1974 כיכבה ויטפילד בפיילוט של סיטקום בשם "Happy Ever After" שוב לצדו של סקוט. בהמשך אותה שנה הופקה העונה הראשונה, והסדרה נמשכה חמש עונות עד 1979. באותה שנה הופיעו השניים בעונה הראשונה של הסדרה "טרי וג'ון". שתי הסדרות היו דומות מאוד, ההבדל היחיד היה ששם המשפחה שונה מפלטשר למדפורד והיה בית אחר. בשני הסיטקומים גילמו ויטפילד וסקוט זוג נשוי ממעמד הביניים החיים בפרברים. לסדרה "טרי וג'ון" היו 65 פרקים והיא שודרה עד 1987. ב-1992 יצר הקומיקאי ג'וליאן קלארי את הסיטקום "טרי וג'וליאן" לערוץ 4. ויטפילד הופיעה בתפקיד אורח בפרק אחד בסדרה. במהלך שמונה השנים שהיא עבדה על "טרי וג'ון" הופיעה ויטפילד בסיטקום "It Ain't Half Hot Mum" ובסדרת הדרמה "Minder".

בסוף שנות השבעים ותחילת שנות השמונים של המאה העשרים השתתפה ויטפילד בפרסומות לטלוויזיה עבור חברת "Birds Eye", שהסתיימו תמיד במשפט שאמרה .

ב-1971 הקליטה ויטפילד יחד עם פרנקי האוורד גרסת כיסוי קומית לשיר "Je t'aime... moi non plus" שהתפרסם בביצועם של ג'יין בירקין וסרז' גינסבורג.

ויטפילד הייתה פעמיים נושא התוכנית "אלה הם חייך". באפריל 1976 הפתיעה אותה המנחה איימון אנדרוז  בביתה בווימבלדון, ובמרץ 1995 מייקל אספל הפתיע אותה במרכז הטלוויזיה של ה-BBC.

במהלך שנות השמונים חזרה ויטפילד להופיע בקומדיות ברדיו. החל מ-1984 השתתפה בתוכנית הסאטירה "The News Huddlines" של רוי האד, שהסתיימה ב-2001. בתוכנית נכללו חיקויים והיא הייתה ידועה מהחיקוי שלה של ראש הממשלה מרגרט תאצ'ר. בשנות השמונים והתשעים של המאה העשרים הופיעה ויטפילד פעמים אחדות בתיאטרון בין השאר במחזה "בעל אידיאלי" וב-"Babes in the Wood". ב-1985 שרה בדואט עם איאן צ'ארלסון את השיר "You're Just in Love" מאת אירווינג ברלין במופע "A Royal Night of One Hundred Stars". ב-1982 הוענק לה אות "Freeman" של העיר לונדון וב-1985 הוענק לה תואר קצינת מסדר האימפריה הבריטית (OBE).

מ-1990 והלאה
אחרי שהופיעה בפרק בסדרה "פרנץ' וסונדרס" ב-1988, החלה ויטפילד להופיע בתפקיד אמא / סבתא בסיטקום "פשוט נהדרת" של ג'ניפר סונדרס. בשנת 2000 כיכבה יחד עם שאר שחקני הסדרה בפיילוט לסיטקום "Mirrorball". בשנים 1993 עד 2001 גילמה את מיס מארפל ב-12 תסכיתים המבוססים על ספרי מיס מארפל מאת אגאתה כריסטי. מאז 1990 היא הופיעה בסרטי קולנוע אחדים בהם "Carry On Columbus", "ג'וד", וב-"Faeries" בו דיבבה את גברת קומבס. ב-1998 שיחקה ויטפילד בתפקיד סוכנת הבית בפרק המתרחש בלונדון בסדרה "חברים", ודיבבה דמות בפרק בסדרת האנימציה הקומית "Rex the Runt".

ב-1994 הוענק לוויטפילד פרס מפעל חיים מטעם פרסי הקומדיה הבריטית. ב-1998 קיבלה תואר מפקדת מסדר האימפריה הבריטית (CBE). בשנת 2000 יצאה לאור האוטוביוגרפיה של "And June Whitfield" שכתבה בעזרתו של כריסטופר דאגלס. ב-2001 השתתפה בשעשועון "Lily Savage's Blankety Blank". מאז שנת 2000 הופיעה ויטפילד בסדרות "The Royal", "רציחות במידסומר", "מיס מארפל", "תחבולות חדשות", וב"בערוב ימי היין" שאליו הצטרפה ב-2005. ב-2007 הופיעה ויטפילד בהפקה "On the Town" של האופרה האנגלית הלאומית שהועלתה בווסט אנד בלונדון. בנובמבר 2007 שיחקה ב"הדשא ירוק יותר", ספין-אוף של הסיטקום "על שוטים ואנשים", בדמות אמה של מרלין. ב-2008 הופיעה ויטפיד בפרק בדרמה הרפואית של ITV "רחוב הארלי". ב-2009 שיחקה בתפקיד אורח בסדרה "קינגדום", וכן הוציאה לאור גרסה מעודכנת של האוטוביוגרפיה שלה "At a Glance ... An Absolutely Fabulous Life".

ויטפילד הופיעה בשני פרקים בסדרה "דוקטור הו" ששודרו בחג המולד והשנה החדשה של 2009 ו-2010. ב-29 בדצמבר 2009 הוקדשה לה תוכנית מחווה בערוץ BBC Two.

ב-2010 לוהקה ויטפילד לתפקיד קצר באופרת הסבון "קורוניישן סטריט" של ITV. היא גילמה את מאי, שמופיעה בטקס הלוויה של בלאנש האנט ומסבירה לבתה של בלאנש, דירדרי, איך מתה אמה. ב-2011 גילמה ויטפילד את דמותה של השחקנית מרגרט רתרפורד במחזה רדיופוני בשם "A Monstrous Vitality", עיבוד לביוגרפיה של רתרפורד שכתב אנדי מרימן. היא גילמה שוב את הדמות של אמא/סבתא בפרקי ספיישל לחג המולד של הסדרה "פשוט נהדרת" בשנים 2011–2012, ובספיישל לכבוד האולימפיאדה בלונדון ששודרה ב-23 ביולי 2012. ב-2014 שיחקה שוב בפרק בסדרה "רציחות במידסומר", והופיעה בפרק בסדרה "ג'ונתן קריק" ובסיטקום "Boomers". ב-2015 שיחקה בתפקיד גראני וולון בעיבוד של BBC1 לרומן הקלאסי "Cider with Rosie" מאת לורי לי .

במאי 2015 הופיעה ויטפילד באופרת הסבון "איסטאנדרס" בדמות נזירה בשם האחות רות, וחזרה וגילמה את הדמות בינואר 2015. ב-2016 השתתפה בסרט "פשוט נהדרת: הסרט" באותו תפקיד שגילמה בסדרה. עוד שיחקה ויטפילד בתפקיד אלוהים במיני-סדרה הקומית "You, Me and the Apocalypse" של Sky 1 ששודרה לראשונה בנובמבר 2015.

ב-2017 הוענק לוויטפילד תואר דיים, גבירה מפקדת במסדר האימפריה הבריטית על תרומתה לתחום הדרמה והבידור.

חיים אישיים
ב-1955 התחתנה ויטפילד עם טימותי ג'ון אייצ'יסון. לבני הזוג נולדה בת אחת סוזי  שגם היא שחקנית. טים אייצ'ינסון נפטר ב-2001.

ג'ון ויטפילד נפטרה ב-28 בדצמבר 2018 בגיל 93.

פילמוגרפיה
 שנה שם שם באנגלית תפקיד הערות 1951 The Passing Show 1953 Love from Judy סאלי מקברייד 1954–1955 Fast and Loose 1955–1958 Before Your Very Eyes תפקידים שונים 1956 ג'ק הילטון מגיש Jack Hylton Presents 1956 The Idiot Weekly, Price 2d תפקידים שונים 1956–1957 המופע של טוני הנקוק The Tony Hancock Show תפקידים שונים 1957 יום שישי ה-13 Friday the 13th 1957 Hancock's Half Hour 1957 Yes, It's the Cathode-Ray Tube Show! תפקידים שונים 1958 Dixon of Dock Green מארי 1958 My Pal Bob 1958–1959 Whack-O! אדווינה / גברת סטויווסנט 1958 On With The Show 1959 Carry On Nurse מג 1959 Friends and Neighbours דוריס הולמס 1959 It's Saturday Night 1960 Arthur's Treasured Volumes אניד בראון 1961 הנקוק Hancock ורוניקה סטילוול / האחות 1961 The Arthur Askey Show אמילי פילבים 1961–1968 The Benny Hill Show תפקידים שונים 1961 The Seven Faces of Jim תפקידים שונים 1962 A Christmas Night with the Stars את' (Eth) 1962 Six More Faces of Jim את' 1962 The Rag Trade מיס רולינס 1962 The Telephone Call סנדרה בקסטר 1963 More Faces of Jim תפקידים שונים 1964 A Child's Guide to Screenwriting תפקידים שונים דיבוב 1964 Baxter On... תפקידים שונים 1964 How to Be an Alien דיבוב 1964 The Big Noise דורותי טוזר 1964 סטפטו ובנו Steptoe and Son מאדג' 1965 Call It What You Like תפקידים שונים 1965 Six of the Best דפודיל 1966 Frankie Howerd בריל קאטלבנט 1966 Mild and Bitter תפקידים שונים 1966 The Spy with a Cold Nose אלזי פרקוהר 1966–1968 Beggar My Neighbour רוז גארווי 1967 A Christmas Night with the Stars רוז גארווי 1968 Father, Dear Father גברת פרסונס 1968 Frankie Howerd Meets the Bee Gees 1968 Never a Cross Word 1968–1974 Scott On... תפקידים שונים 1969 According to Dora תפקידים שונים 1969 תיאטרון הכורסה Armchair Theatre: What's a Mother For? אנג'לה 1969–1970 The Best Things in Life מייבל פולארד 1969–1974 המופע של דיק אמרי The Dick Emery Show תפקידים שונים 1969 The Fossett Saga מילי גוזוויק 1969 המופע של ג'ימי לוגן The Jimmy Logan Show עקרת בית 1969 The Undertakers 1971 Do Me a Favour! גברת דולי הדלי 1971 The Goodies פנלופה פיי 1971 The Magnificent Seven Deadly Sins מילדרד 1972 Bless This House ורה ביינס 1972 Carry On Abroad אוולין בלאנט 1972 Tarbuck's Luck 1973 Bless This House אודט 1973 Carry On Girls אוגוסטה פרודוורת' / פולה פרקינס קול 1973 Whoops Baghdad! כריזמה 1974 Romance with a Double Bass אשתו של הנסיך ביבולוב 1974 The Morecombe and Wise Show מיוריאל 1974 משפחת פאליסר The Pallisers גברת בונטין 1974–1979 Happy Ever After ג'ון פלטשר 1976 Not Now, Comrade ג'נט רימינגטון 1977 המופע של דיק אמרי The Dick Emery Show: The Texas Connection ג'קלין קלייטון 1979 Cannon and Ball המנהלת 1979 האריה, המכשפה וארון הבגדים The Lion, the Witch and the Wardrobe גברת ביבר 1979–1987 טרי וג'ון Terry and June ג'ון מדפורד 1980 ברני Bernie 1980 It Ain't Half Hot Mum קפטן ג'ורג'ינה טולמאץ' 1980 The Dick Emery Christmas Show: For Whom the Jingle Bells Toll קולט 1981 Mike Yarwood In Persons 1984 It's Going to Be Alright מרג'י הנסן 1984 Minder גברת מורדוך 1984 Sharing Time אפריל 1985 Rupert and the Frog Song אמו של רופרט דיבוב 1987 It's a Hudd Hudd World 1990 קלואדו Cluedo גברת בלאנש וייט 1991 The Craig Ferguson Story גברת פרגוסון 1992 Carry On Columbus המלכה איזבלה 1992 פיטר הארנב וחברים The World of Peter Rabbit and Friends גברת הארנב 1992 טרי וג'וליאן Terry and Julian גברת וילסון 1996 ג'וד Jude דודה דרוסילה 1997 All Rise for Julian Clary דודה ג'יין 1997 Brambly Hedge גברת אפל 1997 Common as Muck איירין 1997 Family Money איווי 1997 Out of Sight מיס סטנברידג' 1997 קורות טום ג'ונס The History of Tom Jones, A Foundling גברת ויטפילד מיני-סדרה 1997 Wyrd Sisters נני אוג דיבוב 1998 חברים Friends סוכנת הבית 1998 Rex The Runt השופטת פיקלט 1999 Days Like These סבתא 1999 פיות Faeries גברת קומבס 2000 Mirrorball דורה ורמות' 2000 The Last of the Blonde Bombshells אנני 2000 הסוד The Secret גברת בירקסטד 2001–2010 בערוב ימי היין Last of the Summer Wine נלי / דלפי 2003 The Afternoon Play איריס רורק 2005–2007 בוב הבנאי Bob the Builder דוט דיבוב 2005 Dirty Tricks חתול פרסי 2005 רציחות במידסומר Midsommer Murders פגי אלדר 2005 The Royal אזמי 2006 מיס מארפל Agatha Christie's Marple גברת לנקסטר 2007 תחבולות חדשות New Tricks פרו סנדרס 2007–2009 הדשא הירוק יותר The Green Green Grass דורה 2008 רחוב הארלי Harley Street בטי 2009–2010 Innocent סבתא רוז 2009 קינגדום Kingdom גברת ארנשו 2009–2010 דוקטור הו Doctor Who מיני-הופר 2010 קורוניישן סטריט Coronation Street מיי פן 2011 M.I.High בריל בגשוט 2012 Run for Your Wife ליידי בחדר כושר 2014–2016 Boomers ג'ואן 2014 ג'ונתן קריק Jonathan Creek היידי גרילי / לורל גרילי בפרק "The Curse of the Bronze Lamp" 2014 רציחות במידסומר Midsommer Murders מולי דארנלי בפרק "The Flying Club" 2014 טופסי וטים Topsy and Tim גברת היגלי-פיגלי 2015 Cider with Rosie הסבתא וואלון 2015 You, Me and the Apocalypse אלוהים 2015–2016 איסטאנדרס EastEnders האחות רות 1992–2012 פשוט נהדרת Absolutely Fabulous אמא סדרת טלוויזיה 2016 פשוט נהדרת: הסרט Absolutely Fabulous: The Movie אמא

קישורים חיצוניים

 ג'ון ויטפילד בתוכנית This Is Your Life


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרי האקדמיה המלכותית לאמנות הדרמה
קטגוריה:גבירות מפקדות במסדר האימפריה הבריטית
קטגוריה:בריטיות שנולדו ב-1925
קטגוריה:בריטים שנולדו ב-1925
קטגוריה:בריטיות שנפטרו ב-2018
קטגוריה:בריטים שנפטרו ב-2018